# data[].attributes.body
Ingredients:
1 Iogurt natural sense sucre.
3 Pots de farina (iogurt)
1 i 1/2 Pots de sucre ( '' )
1 Pot d'oli ( '' )       3 Ous
Anís    Sal    Mantega
2 Paquets de Royal
Preparació:
En un gran bol, barrejar el iogurt amb la farina, el sucre, l'oli, els ous, la sal, l'Anís i, per últim, el Royal.
Mentrestant, escalfar el forn a 200ºC i untar el motlle amb mantega.
Quan la massa hagi quedat homogènia, posar-la al forn i canviar a 180º uns 45 minuts o fins que, quan el punxeu, no en surti llíquid.

# data[].attributes.body
Ingredients:
2 terrines de crema de formatge (200-300gr.)
3 ous    3 iogurts naturals
3 cullerades (grans) de farina
10 o 12 culleretes (petites) de sucre    2 galetes    mantega
Preparació:
En un gran bol, barrejar la crema de formatge amb els ous i els iogurts. Quan la massa quedi homogènia, afegir-hi la farina i el sucrei remenar-ho fins que quedi ben fi.
Mentrestant, untem el motlle amb mantega i hi aboquem la massa.
ho posem al forn 20/30 minuts o fins que, quan el punxeu, no en surti llíquid.

# data[].attributes.body
Ingredients:
3 planxes de pa de pessic
1 trufa cuita
almívar (sucre bany)
brandi (conyac)
sucre llustre (en pols)
massapà o torró
colorant verd
Preparació tronc:
El dia anterior s'hauran de preparar les planxes de pa de pessic, la trufa cuita i l'almívar. Es comença preparant el sucre bany amb l'almívar. Es posa una part de brandi (10%) i una altra d'almívar (90%). La trufa cuita s'ha de refredar fins que tingui una textura untable. Un cop desenganxada del paper cuisson s'agafa la planxa, es banya una mica amb la preparació d'almívar i brandi (sucre bany). Untar la planxa amb un xic de trufa cuita. Pel cim posar-hi una altra planxa de pa de pessic, untar-la i enrotllar-la. S'hi ha d'aplicar certa pressió mirant que quedi cargolat i tens. Desar-ho a la nevera una estona per què quedi més dur, millor per treballar. Després es fa el mateix però amb una sola capa, que quedi més fi. Ara s'ha de retirar el ''tronc'' gran de la nevera i banyar-lo amb la trufa. Amb una pinta o qualsevol estri semblant, ''pentinar'' el tronc gran fent ones. Fer talls amb el tronc petit, cobrir-los amb trufa (per dalt no), i pentinar-los. S'ha de retirar l'excés de trufa de la part de baix i posar el tronc en un cartró i blonda i desar-ho a la nevera.
Preparació decoració:
Amb el colorant verd tenyir el massapà(Aconsellable fer-ho amb guants). Fer fornes de fulles, boletes i tires. Col·locar-ho per sobre del tronc simulant una planta enfiladissa. Finalment, espolsar-hi una mica de sucre lustre per sobre simulant la neu.

# data[].attributes.body
Ingredients:
250 g de farina de força
1/2 cullerada petita de sal
1 1/2 cullerada petita de llevat sec
9 g de sucre avainillat
45 g de sucre
1 ou
90 mL llet sencera tèbia
15 g de mantega
crema pastissera
oli
Preparació:
En un bol gran, barre la farina tamisada, la sal, els sucres i el llevat. Es forma un volcà, i al centre s'hi posa l'ou batut (com si féssim una truita) i es barreja. A continuació es va afegint la llet tèbia mica en mica, tot amassant. Al final ha de quedar una massa tova.
Sense deixar d'amassar, s'afegeix la mantega a temperatura ambient (que sigui fàcilment manejable). S'amassa fins que la massa es desenganxi de les parets del bol. Es forma una bola i es deixa reposar en el bol enfarinat. Es tapa amb un drap de cuina i es deixa llevar fins que hagi doblat el seu volum en un lloc tebi (25ºC) i sense corrents d'aire (dins el forn, per exemple).
Quan hagi llevat, s'estira amb el corró formant un rectangle ben prim (d'un gruix de 1/2 cm). Es talla formant triangles com si féssim croissants. Es col·loca una mica de crema pastissera a la base del triangle i s'enrotlla cap a la punta. Es tanquen els extrems. Es deixa llevar sobre una safata de forn untada amb oli fins que hagin doblat el seu volum (una hora aproximadament).
Quan ja han llevat, es fregeixen amb l'oli ben calent i girant-los sovint per evitar que es cremin. Es deixen escórrer sobre paper de cuina i s'arrebossen amb sucre.